recursal/SuperWikiNEXT-32B huggingface dataset:
Wikidata Droupadi Murmu
Res apud Vicidata repertae:Droupadi Murmu: imagoDroupadi Murmu: imago
*Nativitas*: 20 Iunii 1958; Mayurbhanj district  
*Patria*: India  

**Officium**

*Officium*: Member of the Thirteenth Odisha Legislative Assembly, Member of the Twelfth Odisha Legislative Assembly, governor of Jharkhand, President of India  
*Munus*: politicus  

**Consociatio**

*Factio*: Bharatiya Janata Party  

**Droupadi Murmu**, nomine nativo *Puti Biranchi Tudu* (Uparbeda in vico prope Rairangpuram Orissae die 20 Iunii 1958 nata) est politica Indiae. E gente Santali orta, alumna est collegii feminarum Rama Devi Bhuvaneśvarae in civitate nativa. Praeceptrix Rairangpura in urbe operam dedit. Ab anno 2000 usque in 2009 legata est congressui civico Orissensi pro circulo Rairangpura. Gubernator civitatis Jhārakhaṇḍae a die 18 Maii 2015 sex annos meruit. Die 21 Iulii 2022 praeses patriae electa est et post tres dies rite inducta est.

Nexus externi
-------------

* "Draupadi Murmu": vita apud *CIDOB: Barcelona Centre for International Affairs* **(Hispanice)**

Praesides Indiae

|  |  |
| --- | --- |
|  |  |
| Rajendra Prasad 1950 • Sarvepalli Radhakrishnan 1962 • Zakir Hussain 1967 • V. V. Giri 1969 • Fakhruddin Ali Ahmed 1974 • Neelam Sanjiva Reddy 1977 • Zail Singh 1982 • R. Venkataraman 1987 • Shankar Dayal Sharma 1992 • K. R. Narayanan 1997 • A. P. J. Abdul Kalam 2002 • Pratibha Patil 2007 • Pranab Mukherjee 2012 • Ram Nath Kovind 2017 • Droupadi Murmu 2022
*Opus geopoliticum • Duces civitatum Asiaticarum hodiernarum**Capsae cognatae:* Primi ministri Indiae |
|  |
*Ocypode quadrata*

---

**Animalia** — Arthropoda

Subphylum : Crustacea   
Classis : Malacostraca   
Ordo : Decapoda   
Infraordo : Brachyura   
Superfamilia : Ocypodoidea   
Familia : **Ocypodidae**   
Rafinesque, 1815  
   
Subdivisiones: Genera \**Ocypode*
* *Uca*

**Ocypodidae** sunt familia brachyurorum quae genera *Ocypode* et *Ucam* comprehendit. Alia genera olim in familia circumscripta nunc in separatis superfamiliae Ocypodoideorum familiis, sicut Ucididae, Dotillidae, et Macrophthalmidae, circumscribuntur. Ocypodidae duas subfamilias comprehendunt:

* Ocypodinae  Rafinesque, 1815
* Ucinae  Dana, 1851

Notae
-----

1. ↑  Sammy De Grave, N. Dean Pentcheff, Shane T. Ahyongl et al. (2009), "A classification of living and fossil genera of decapod crustaceans," *Raffles Bulletin of Zoology* Suppl. 21:1–109. PDF.

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • WoRMS: Marine Species • Fossilworks |

|  |  |
| --- | --- |
|  | Vide **"Ocypodidas"** apud **Vicispecies**. |


|  |  |
| --- | --- |
|  | **Vicimedia Communia** plura habent quae ad **Ocypodidas** spectant. |
Claudia Nolte
**Claudia Crawford** (nata 7 Februarii 1966 Rostochii nomine *Wiesemüller*, deinde post coniugio primo *Nolte*, nunc secundo connubio *Crawford*) femina rebus publicis Germaniae versata et sodalis Christianae Democraticae Unionis Germaniae est.

Iuventus munusque
-----------------

Claudia Wiesemüller anno 1982 scholam finivit et tirocinium electrotechnicae fecit. Anno 1985 maturitatem accepit atque Ilmenae cyberneticae studebat. Anno 1990 diploma accepit et deinde in Universitate Ilmenae laboravit.

Cursus honorum
--------------

Cum anno 1989 eversio rerum in "Res publica Democratica Germanica|Re publica Democratica Germanicae" (RDG) fieret, Nolte primo sodalis Fori Novi, deinde Februario anni 1990 factionis CDU facta est. Anno 1990 primo legata Camerae Populi (parlamenti RDG) electa est, 3 Octobris 1990, cum Germania unita esset, legatus Dietae Foederalis Germaniae facta est. Mansit legata ad annum 2005, cum electionem perdidit. 18 Novembris 1994 a Heleimuto Kohl (CDU), cancellaraio foederali, Administer Foederalis Feminarum et Iuventutis nominata est. Hoc officio fungebnatur ad annum 1998, cum CDU/CSU et FDP factiones electionem Dietae Foederalis amisissent. Postquam Dietam Foederalem reliquit, Crawford nunc officium Instituti Conradi Adenenauer in Belgrado duxit.

Nexus externi
-------------

* Curriculum vitae in pagina Dietae Foederalis Germaniae (Lingua Theodisca)

Administri Foederales Familiarum, Feminarum, Iuventutis Seniorumque

|  |  |
| --- | --- |
|  |  |
| Franciscus-Iosephus Wuermeling (CDU) |Bruno Heck (CDU) |Anna Brauksiepe (CDU) |Hannelora Rönsch (CDU) et Angela Merkel (CDU) |Claudia Nolte (CDU) |Christina Bergmann (SPD) 1998 | Renata Schmidt (SPD) 2002 |Ursula de Leyen (CDU) 2005 |Christina Schröder (CDU) 2009 |Manuela Schwesig (SPD) 2013 | Catharina Barley (SPD) 2017 | Francisca Giffey(SPD) 2018 |
|  |



Consilium ministrorum Kohl V (17 Novembris 1994 - 26 Octobris 1998)

|  |  |
| --- | --- |
|  |  |
| Helimutus Kohl (CDU) |
Nicolaus Kinkel (FDP) |
Manfredus Kanther (CDU) |
Sabina Leutheusser-Schnarrenberger (FDP) |
Eduardus Schmidt-Jortzig (FDP) |
Theodorus Waigel (CSU) |
Gunterus Rexrodt (FDP) |
Ioachimus Borchert (CDU) |
Norbertus Blüm (CDU) |
Volkerus Rühe (CDU) |
Claudia Nolte (CDU) |
Horatius Seehofer (CSU) |
Matthias Wissmann (CDU) |
Angela Merkel (CDU) |
Volfgangus Bötsch (CSU) |
Nicolaus Töpfer (CDU) |
Eduardus Oswald (CSU) |
Georgius Rüttgers (CDU) |
Carolus-Theodericus Spranger (CSU) |
Fridericus Bohl (CDU) | |
|  |
**Flavius Vitalianus** (Graece: *Βιταλιανός*, natus saeculo 5, mortuus post mense Iulio 520) dux militum et vir publicus Imperii Romani Orientalis fuit.

Familia
-------

Pater eius Patriciolus *comes foederatorum* fuit. Filii Cuzes, Buzes et Venilus erant.

Cursus honorum
--------------

Vitalianus dux militum in Thracia anno 513 contra Anastasium I imperatorem seditionem coepit, quod hic fautor Monophysitismi erat et Vitalianus decreta Concilii Chalcedonensis probavit. Praeterea Anastasius victum militum parum adiuverat. Anastasius Hypatium cum exercitu contra eum misit, sed Vitalianum eum cepit et non nisi magno praemio et titulo *magistri militum per Thracias* affectus iterum liberavit. Praeterea Anastasius praeposuit, ut synodum convocaret, quae de controversiis theologicis decerneret. Hoc cum non fecisset, Vitalianus anno 515 urbem Constantinopolim iterum aggressus est et ad mortem Anastasii eius inimicus mansit. Anastasio mortuo Vitalianus a successore Iustino I *magister militum praesentalis* nominatus est. Anno 520 etiam consul fuit una cum Flavio Rusticio. Sed eodem anno Iustiniano nepote Iustini et postea imperatore urgente ut aemulator periculosus imperii in Palatio necatus est. An ipse imperium adfector esset, incertum est.

Bibliographia
-------------

* Arnold Hugh Martin Jones, John Robert Martindale, John Morris, "Vitalianus 2", The Prosopography of the Later Roman Empire, Cambridge University Press, 1971, ISBN 0521201594, pp. 1171 - 1175.

Notae
-----

1. ↑  Der Neue Pauly, T. 12/2, c. 259
2. ↑  Evagrius Scholasticus, Historia ecclesiastica IV 3

|  |  |  |
| --- | --- | --- |
| Antecessores: **Imp. Caesar Flavius Iustinus Augustus et Flavius Eutharicus Cillica**  |  **Consul** 520cumFlavio Rusticio | Successores: **Flavius Petrus Sabbatius Iustinianus et Flavius Valerius**  |
**Flavius Timasius** (natus ignoto anno, mortuus post annum 396) miles et senator Romanus ac vir publicus quarti saeculi erat.

Cursus honorum
--------------

Timasius miles iam Flavio Valente imperatore militavit et anno 378 vivus e Proelio Hadrianopolitano evenit. Theodosius I imperator eum anno 386 *magistrum equitum* et anno 388 *magistrum peditum* nominavit. Ad usque 395 *magister militum praesentalis* erat. Anno 389 consul una cum Flavio Promoto erat. Anno 394 huic pugnae intererat, qua Theodosius Eugenium imperatorem vicit. Post mortem Theodosii Arcadius successor Timasium deposuit et in exilium pepulit. Circa annum 400 mortuus est.

Familia
-------

Timasius Pentadiam uxorem duxit et filium Syagrium habuit.

Notae
-----

1. ↑  Der Neue Pauly, Stuttgardiae 1999, T. 2, c. 522

|  |  |  |
| --- | --- | --- |
| Antecessores: **Imp. Caesar Flavius Magnus Maximus Augustus II ; Imp. Caesar Flavius Theodosius Augustus II et Maternus Cynegius**  |  **Consul** 389cumFlavio Promoto | Successores: **Imp. Caesar Flavius Valentinianus Augustus IV et Flavius Neoterius**  |
**Marcus Aemilius M.f. Lepidus** (natus saeculo 3 a.C.n. mortuus anno 216 a.C.n.) fuit vir publicus Romanus.

Familia
-------

Habuit tres filios: Lucium Quintum Marcum.

Cursus honorum
--------------

Anno 232 a.C.n. primo consulatum gessit, collega Marci Publicii L.f. Malleoli. Hoc anno expeditionem in Sardiniam duxit. Anno 221 forsitan sufeectus iterum consulatum gessit. Praeterea augur fuit. Anno 216 praetor erat et Romanis cladem ad Trasimenum Lacum acceptum nuntiavit. Anno 216 mortuus est. Primus fuit cui munera gladiatoria inter funera dabantur.

Bibliographia
-------------

* Carolus-Ludovicus Elvers, "[I 8] Ae. Lepidus M." in *Der Neue Pauly* vol. 1 (Stutgardiae: Metzler, 1996. ISBN 3-476-01471-1) col. 177.

Notae
-----

1. ↑  Titus Livius, *Ab urbe condita*, XXIII 30 16
2. ↑  Titus Livius, XXII 33
3. ↑  Titus Livius XXIII 30,15

|  |  |  |
| --- | --- | --- |
| Antecessores: **Q. Fabius Q.f. Maximus Verrucosus et Manius Pomponius M.f. Matho**  |  **Consul** 232 a.C.n.cumMarco Publicio L.f. Malleolo | Successores: **Marcus Pomponius M.f. Matho et Gaius Papirius C.f. Maso**  |
**Eviona** (Francice  *Evionnaz* ) est vicus Helveticus 1034 incolarum (anno 2007) qui ad pagum Valesiae pertinet.

Evionae municipium
Evionae collocatio

Geographia
----------

Vicus inter flumen Rhodanum et montes nuncupati Dentes Albae ad occidentem et Dentes Meridionales ad septentrionem situs est. Lacus Salanfae mole constructa 1947 - 1950 super Evionam iacet.

Historia
--------

Ab aetate medioaevali usque ad annum 1842 vicus pars communis Fanum Sancti Mauritii Valesiae erat.

Oblectamenta
------------

Evionae ut consaeptum oblectaminum maximus labyrinthus Europae – sive etiam Orbis terrarum – (Francogallice *Labyrinth Aventure*) thuiis formatus est.

Labyrinthus modernus Evionensis. Depictus ab aeroplano

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Evionam** spectant. |

* Pagina officialis
* Commentatioin *Lexico historico Helvetiae*: Theodisce, Francogallice, Italice

Notae
-----

1. ↑  Cfr. Commentatio *Evionnaz* in *Lexico historico Helvetiae*: Theodisce, Francogallice, Italice
2. ↑  Situs proprius labyrinthi apud Evionam
**Haec pagina nondum stipula est.** Oportet intra sex menses corrigatur. Etiam in minimis apud Vicipaediam paginis necesse est contineantur:  

**Titulus** in primo exordio typis crassioribus repetitus  

**Comprehensio** (200 vel plurium litterarum) quae rem apte describat  

**Nexus extra-Vicipaedianus** (sive et fons bibliographicus) qui et titulum et rem ipsam satis corroboret  

**Nexus interni** caerulei ex hac pagina et in hanc paginam ducentes; **categoriae** caeruleae (quibus absentibus formula {{Dubcat}} ponatur); **pagina annexa apud Wikidata** (aut formula {{Nexus absunt}})  

**Cetera hac encyclopaedia digna**, velut descriptio (explicationes, historica, exempla); imago necnon titulus suffixus; ceteri nexus externi siqui utiles sint; bibliographia.

→ Interpretationes vernaculae

"State in Oppositione" (Anglice; *Stand in Opposition*) dicentia vestigia coram Buleuterio Bostoniensi.
**Oppositio** (-onis f.), in civilitate, unam aut plurimas factiones politicas vel alios organizatos circulos se gubernationis factioni vel circulo cum politico dominio in urbem, regionem, civitatem aut nationem opponentes comprehendit. Oppositionis gradus secundum politicas condiciones variat- verbi gratia, per auctoritarium et liberale systemata ubi oppositio cohiberi vel hospitio excipi potest.

Nexus interni
-------------

* Fenestra Overtoniana
---

**Animalia** — Chordata

Classis : Aves   
Ordo : Columbiformes   
Familia : Columbidae   
Genus : *Pampusana*   
Species : ***Pampusana beccarii***   
   
Conservationis status

LC  
  
  
Vigens (IUCN 3.1)
Synonyma
\**Phlegaenas beccarii*
* *Gallicolumba beccarii*
* *Alopecoenas beccarii*

***Pampusana beccarii*** est species avium familiae Columbidarum ordinis Columbiformium.

Haec species olim in genus *Alopecoenas* a Ricardo Bowdler Sharpe anno 1899 digesta est, sed nomen generis in *Pampusanam* (a Carolo Luciano Bonaparte anno 1855 nominatum) anno 2019 commutatum est, quia hoc nomen prius datum erat.

Distributio geographica et habitatio
------------------------------------

*Pampusana beccarii* invenitur in Nova Guinea, Archipelago Bismarckiano, et Insulis Salomonis (cum Bougainville). Eius habitatio naturalis est subtropicae vel tropicae terrarum humilium et madidarum silvae ac subtropicae vel tropicae silvae montanae madidae.

Notae
-----

1. ↑  BirdLife International (2016). "*Alopecoenas beccarii*". *The IUCN Red List of Threatened Species* (IUCN) **2016**: e.T60444792A95160638 .
2. ↑  Bruce, M.; Bahr, N.; David, N. (2016). "*Pampusanna* vs. *Pampusana*: a nomenclatural conundrum resolved, along with associated errors and oversights". *Bulletin of the British Ornithologists' Club* **136**: 86-100 .
3. ↑  Gill, Frank; Donsker, David, eds. (2019). "Pigeons". *World Bird List Version 9.2*. International Ornithologists' Union .

Nexus externi
-------------

|  |  |
| --- | --- |
|  | **Situs scientifici:**  • ITIS • Biodiversity |
Wikidata Cotelniza
Res apud Vicidata repertae:Cotelniza: insigneCotelniza: insigne
*Civitas*: Russia  
*Locus*: 58°18′32″N 48°20′53″E  
*Numerus incolarum*: 23 682, 22 508  
*Zona horaria*: UTC+3  
Situs interretialis  
*Nomen officiale*: Котельнич
**Gestio**

*Procuratio superior*: Regio Kirovensis, Kotelnichsky District, Kotelnichsky Uyezd  

**Geographia**

*Superficies*: 32 chiliometrum quadratum  

**Cotelniza** (Russice *Котельнич*) urbs est regionis Kirovensis Russiae. Incolas 23 682 anno 2018 habet. In ripis Viatcae fluminis, apud ostium Molomae fluminis in Viatcam effluentis, sita est. 

Aedificium saeculi XIX in Cotelniza (via *Sovietskaia*, 84)

Historia
--------

Anno 1181 a Novogardiensibus condita est in loco urbis Mariensis *Kokschar*, ubi nunc *oppidum Kovrovense* archaeologis notum situm est. Saeculo XIV in locum hodiernum, inferiorem secundum Viatcam, translata est. Anno 1459 a Basilio Caeco capta est et anno 1489 ad Moscoviam adiuncta. Saeculo XVII *Forum Alexianum* Cotelnizae florebat, quod et postea multus luctus urbi afferebat. Anno 1780 in numerum urbium gubernii Viatcensis Cotelniza inclusa est.

Notae
-----

1. ↑  Henrici Niderndorff SI *Geographiae generalis* liber III, Wirceburgi 1739 (p. 211 apud *Google Books*);   
vel **Cotelnicz**, videas: *Historiae Ruthenicae scriptores exteri saeculi XVI*, vol. I, Berolini et Petropoli 1841 (p. 13 apud *Google Books*); Alexandri Guagnini *Sarmatiae Europaeae descriptio* (fol. 12 apud *Google Books*); etc.;  
vel **Cotelnitz**, videas; Sigismundi Herberstein *Rerum Moscoviticarum commentarii*, Basileae 1571, index.
2. ↑  Russice *Ковровское городище*.
3. ↑  Russice *Алексеевская ярмарка*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 58°18′32″N 48°20′53″E • *GeoNames* • Большая российская энциклопедия |


|  |  |
| --- | --- |
|  | **Vicimedia Communia** plura habent quae ad **Cotelnizam** spectant. |
Panagia Evangelistria Tenia
**Panagia Evangelistria Tenia** (Graece: Παναγία Ευαγγελίστρια της Τήνου, "Sanctissima evangelista"; vel Μεγαλόχαρη της Τήνου, "Magna Gratia Teni") maximum est Graeciae sanctuarium Marianum, in urbe Teno in insula homonyma situm.

Aedes circum iconem miraculosam aedificata est, quae secundum traditionem reperta erat, postquam virgo Maria monachae nomine Pelagia apparens locum indicavit, ubi icon sepulta erat. Icon fons multorum miraculorum vulgo creditur. Argento, auro gemmisque paene tota operta vulgo "*Μεγαλόχαρη* "("Magna Gratia") vel simpliciter "*Χάρη τής*" ("Sua Gratia"). 

Icon primo post rem publicam Graeciam conditam die reperta est, qua re Panagia Evangelistria Tenia patrona Graecia declarata est. Icon tum a Luca evangelista facta esse credebatur et pecunia tota Graecia collecta ecclesia aedificata est, quae iconem tegeret. Ecclesia anno 1830 inaugurata ex tunc maximum peregrinationis Christianae in Graecia locus est, comparabilis Lapurdo in Francia aut Fátimae in Portugallia. 

Ecclesia Annuntiationi Domini (die 25 Martii) dedicata est. Maximus dies festus autem est 15 Augusti, quo Ecclesiae Orthodoxae Dormitionem Beatae Mariae Virginis (Κοίμησις Θεοτόκου) celebrant.

Bibliographia
-------------

* Jill Dubisch, *In A Different Place: pilgrimage, gender and politics at a Greek island shrine*. Princetoniae: Princeton University Press, 1995. ISBN 0-691-02968-7 (Paginae selectae apud *Google Books*)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Panagia Evangelistria Tenia** spectant. |

* Panagia Evangelistria Tenia (variis linguis)
Wikidata Ioannes Gulielmus Ashe
Res apud Vicidata repertae:Ioannes Gulielmus Ashe: imagoIoannes Gulielmus Ashe: imago
*Nativitas*: 20 Augusti 1954; Urbs Sancti Ioannis  
*Obitus*: 22 Iunii 2016; Dobbs Ferry  
*Patria*: Antiqua et Barbuda  

**Officium**

*Officium*: President of the United Nations General Assembly  
*Munus*: legatus, politicus  

**Ioannes Gulielmus Ashe** (natus die 20 Augusti 1954 in urbe Sancti Ioannis; ad Dobbs Ferry civitatis Novi Eboraci die 22 Iunii 2016 mortuus) fuit legatus Antiquae et Barbudae.

Alumnus fuit universitatis Sanctae Mariae et universitatis technicae Novae Scotiae Halifaxiae in urbe, insuper universitatis Pennsylvaniensis. Incola iam Civitatum Foederatarum, ab anno 1989 apud legationem Antiquae et Barbudae iuxta Nationes Unitas operam dedit. Officio legati perpetui ab anno 2004 functus est, atque a die 17 Septembris 2013 usque ad 16 Septembris 2014 praeses fuit conventus generalis Nationum Unitarum.

Nexus externi
-------------

* Vita inter praesides conventus generalis Nationum Unitarum

Praesides conventus generalis Nationum Unitarum 2010–

|  |  |
| --- | --- |
|  |  |
| Iosephus Deiss (Helvetia) • Nāṣir ibn ʿAbd al-ʿAzīz al-Naṣr (Quataria) • Vuk Jeremić (Serbia) • Ioannes Gulielmus Ashe (Antiqua et Barbuda) • Samuel Kutesa (Uganda) • Mogens Lykketoft (Dania) • Petrus Thomson (Viti) • Miroslaus Lajčák (Slovacia)
*Opus geopoliticum • Conventus generalis Nationum Unitarum**Capsae cognatae:* Secretarii generales Nationum Unitarum • Praesides conventus generalis Nationum Unitarum 1946–2010 |
|  |
Ioannes Gulielmus Ludovicus Gleim, 1789
**Ioannes Gulielmus Ludovicus Gleim** (natus Ermsleben in vico Saxoniae-Anhaltii die 2 Aprilis 1719; mortuus Halberstadii die 18 Februarii 1803) fuit poeta et scriptor Germanicus.

Vita
----

Gleim scholam ad Wernigerode frequentavit et Salinis Saxonicis iurisprudentiae studebat. Ibi consuetudinem contraxit cum Ioanne Petro Uz. Postea factus est secretarius praetorianus principis Gulielmus de Schwedt. Cum ille mortem in pugna Pragae die 6 Maii 1757 mortem occubuisset, scriba privatus principis Leopoldis Dessaviae creatus est.

Postea Magdeburgi et Berolini vixit. Secretarius capitulanus cathedralis Halberstadii factus est, quo munere plus quam decennia quinque fungebatur.

Natura gravitudoque eius
------------------------

Studium bonorum atque laetitia eum destinaverunt. Inspiratus a Alexandro Gottlieb Baumgarten, Lyra canere mos ei erat semper et ubique, quod eum Tyrtaeum Anacreontaque appellari posse fas fecit. Inter carmina etiam nonnulla militaria sunt ad laudem Friderici Magni scripta. Fabulae breves teneraeque quoque commendentur. Inter narratores fabularum Milesiarum lingua Germanica inter primos numeratur.

Opera
-----

* *Versuch in scherzhaften Liedern* (1745)
* *Der blöde Schäfer*
* *Fabeln*
* *Romanzen*
* *Preußische Kriegslieder in den Feldzügen 1756 und 1757 von einem Grenadier*
* *Petrarchische Gedichte*
* *Lieder nach dem Anakreon* (1766)
* *Briefe von den Herren Gleim und Jacobi*
* *Gedichte nach den Minnesingern*
* *Halladat oder Das rothe Buch*
* *Preußische Kriegslieder, im März und April 1778*
* *Gedichte nach Walther von der Vogelweide*
* *Episteln*
* *Preußische Kriegslieder im May 1790*
* *Zeitgedichte vom alten Gleim*
* *Kriegslieder im Jahr 1793*
* *An den Mond* (1794)
* *Ausgewählte Werke*; Göttingen: Wallstein, 2003

Nexus externi
-------------


|  |  |
| --- | --- |
|  | Vide **Ioannem Gulielmum Ludovicum Gleim** apud **Vicifontem**. |


|  |  |
| --- | --- |
|  | **Vicimedia Communia** plura habent quae ad **Ioannem Gulielmum Ludovicum Gleim** spectant. |

|  |  |
| --- | --- |
|  | **Lexica biographica:**  • Encyclopædia Britannica • Deutsche Biographie • Store norske leksikon |

* Opera in interreti
Wikidata Roccha Gorga
Res apud Vicidata repertae:
*Civitas*: Italia  
*Locus*: 41°32′0″N 13°9′0″E  
*Numerus incolarum*: 4 478  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Latinensis  

**Geographia**

*Superficies*: 24.49 chiliometrum quadratum  
*Territoria finitima*: Carpinetum, Magentia, Privernum, Setia  

**Tabula aut despectus**

Roccha Gorga: situsRoccha Gorga: situs
**Roccha Gorga** (seu *Roccha Gurgha*, *Arx Gorga*, *Arx Gurgha*) (Italiane: *Roccagorga*) est oppidum Italiae et municipium, circiter 4 800 incolarum, in Latio regione, in Provincia Latinensi situm. Incolae *Rocchagorgani* appellantur.

Insignia
--------

* Municipium Italiae*Municipium Italiae*
* Municipium nomismate aeneo ob virtutem civilem decoratum*Municipium nomismate aeneo ob virtutem civilem decoratum*

Municipia finitima
------------------

* Carpinetum (Italiane: *Carpineto Romano*) (RM),
* Magentia (Italiane: *Maenza*),
* Privernum (Italiane: *Priverno*),
* Setia (Italiane: *Sezze*).

Nexus interni
-------------

* Latium,
* Provincia Latinensis,
* Latina.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Roccham Gorgam** spectant. |

Pinacotheca
-----------

* Collocatio finium Municipii Rocchae Gorgae in Provincia Latinensi.Collocatio finium Municipii Rocchae Gorgae in Provincia Latinensi.

Notae
-----
---

**Animalia** — Chordata

Classis : Aves   
Ordo : Columbiformes   
Familia : Columbidae   
Genus : *Pampusana*   
Species : ***Pampusana stairi***   
Gray, 1856  
   
Conservationis status

VU  
  
  
Damno obiecta (IUCN 3.1)

***Pampusana stairi*** est species avium familiae Columbidarum ordinis Columbiformium.

Invenitur in Samoa, Samoa Americana, Tonga, Uvea et Futuna, atque insulis Vitiensibus. Eius habitatio naturalis est subtropicae vel tropicae terrarum humilium et madidarum silvae. Detrimentum habitationis ei minatur.

Haec species olim in genus *Alopecoenas* a Ricardo Bowdler Sharpe anno 1899 digesta est, sed nomen generis in *Pampusanam* (a Carolo Luciano Bonaparte anno 1855 nominatum) anno 2019 commutatum est, quia hoc nomen prius datum erat.

Notae
-----

1. ↑  BirdLife International (2016). "*Alopecoenas stairi*". *The IUCN Red List of Threatened Species* (IUCN) **2016**: e.T22691042A93300863 .
2. ↑  Bruce, M.; Bahr, N.; David, N. (2016). "*Pampusanna* vs. *Pampusana*: a nomenclatural conundrum resolved, along with associated errors and oversights". *Bulletin of the British Ornithologists' Club* **136**: 86-100 .
3. ↑  Gill, Frank; Donsker, David, eds. (2019). "Pigeons". *World Bird List Version 9.2*. International Ornithologists' Union .

Nexus externi
-------------

* "BirdLife Species Factsheet."

|  |  |
| --- | --- |
|  | **Situs scientifici:**  • Biodiversity • IUCN Red List • Fossilworks • INPN France |
Ioannes Helms, scriptor et ludimagister Danicus
**Ioannes Helms** (natus die 8 Novembris 1828 Sørbymagle in provincia Selandiae; mortuus die 4 Decembris 1895 Hafniae) fuit scriptor et grammaticus Danicus. Anno 1856 Annam Sophiam Hansen in matrimonium duxit. Nostris diebus maxime notus est propter cantilenam *Jeg elsker de grønne lunde*. Frater maiore natus fuit presbyter et archaeologus Iacobus Helms.

Vita
----

Fanum Sørbymagle in vico ubi natus est Helms
Absolutorio scholastico anno 1847 Hillerød in Selandia accepto philologiae in Universitate Hafniensi studebat; ab anno autem 1850 in Primo bello Slesvicensi bellavit. Anno autem 1856 candidatus philologiae factus est et usque mensem Februarium 1864 magister in Schola cathedrali Sliasvigis fuit ubi lingua Theodisca instructum est. Dimissio fiebat quando acies a *Fortificatione Danorum* (Dannevirke, hodie in Slesvico-Holsatia) retractae sunt. Ad fugam officialium Danicorum plurium praecipitem in septentrionem aggregabatur. Profectum est circumitione trans Hamburgum et Rostochium unde navigium Suecicum viros Ystadium transportavit. De itinere isto postea narratum est in opere *Nogle Erindringer fra de sidste Dage i Slesvig, i Januar og Februar 1864*. 

In mythistoria *Paa Feltvagten og spøgelseshistorien Skilderhuset* res in bello gestas descripsit antequam operam daret in seminario *Den Haderslevske Skole* Esbjerg in Iutlandia. Die 12 Octobris 1867 Martinus Hammerich scriptor atque inspector scholasticus eum rectorem ludorum *Borgerdydskolen* in Hafniensi tribu Christianshavn instituit; anno 1887 in iubilaeo fundationis centesimo sollemniter professor titularis proclamatus est. Anno 1895 rector ei succedens fuit gener Christophorus Leuning.

Inter discipulos fuerunt e.g E. Skovgaard-Petersen, fundator gymnasii Rungsted ad Sundicum fretum, Carolus Aemilius Jensen (auctor operis *Arbejdernes Almanak* - pro politicis causis ante absolutorium scholam relicturus) et Franciscus Petrus Theodericus Henningsen qui librum eius *Soldaterliv i ...* imaginibus auxit et ibi pictura classem suam aeternavit. Anno 1892 electus est in consilium urbanum Hafniae. 

Helms tempore universitario fabulationes delectabiles pepigerat, e.g. *En svensk Konstabel fra Sverrig* et *Jeg elsker de grønne lunde* (de constitutionis festo iucundo anno 1873 in Castello Hermitagii celebrato). Praeterea etiam dramata plura exaravit.

Opera quae edidit Helms
-----------------------

* 1859: "Nogle Vers"
* 1866: "Et Par Digte og Viser"
* 1878: "Et ungt Menneske"
* 1883: "Soldaterliv i Krig og Fred for en Menneskealder siden"
* 1887: "Borgerdydskolen paa Kristianshavn i dens Barndom og Ungdom. 1787-1837"
* 1888: "Fortællinger og Digte, Sange og Viser"
* 1893: "Grib, Fortælling fra Kulsvierlandet i Kapertiden"

Bibliographia
-------------

* Leif Ludwig Albertsen: "Jeg elsker de grønne Lunde". In: *Danske Studier*, 1968, pp. 120-25.

Nexus externi
-------------

* De Helms in Lexico biographico Danico
* Pretiosa apud kalliope.org
* Vita paucis verbis in Historia litterarum Danicarum
Wikidata Pan (satelles)
Res apud Vicidata repertae:Pan (satelles): imagoPan (satelles): imago
*Primarius*: Saturnus
**Repertus**

*Primus repertor*: Mark Robert Showalter, Voyager IIdie 22 Augusti 1981
**Res orbitales**

*Axis semimaior*: 133 584 chiliometrum  

**Res physicae**

*Albedo*: 0.5  
*Magnitudo apparens*: 19.4  
*Massa*: 4.95±0.75 exagram, 5±2 exagram  

*Vide etiam paginam discretivam:* Pan

**Pan** est omnium satellitum Saturni intimum et inter minora nobis cognita, diametro 20 chm. Suo circuitu efficit ut anuli Saturni dividantur. Haec divisio ex inventore astronomo rima Encke nominatur. Pan anno 1990 a Marco Showalter repertum est.

Pan in mythologia Graeca est filius Mercurii et deus silvarum et pastorum. Cuius forma exemplum formae diaboli medio aevo dedit.

Bibliographia
-------------

* Kenneth Chang, "Pan, Moon of Saturn, Looks Like a Cosmic Ravioli (or Maybe a Walnut)" in *New York Times* (10 Martii 2017)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Pana** spectant. |

|  |  |
| --- | --- |
|  | **Data astronomica**: "7031578" apud *Getty Thesaurus*. |

* "New close-ups of the mini-moons in Saturn's rings" (29 Martii 2019) apud *Phys.org*

  


Systema Solare nostrum| 

 |
| **Sol** 
**Planetae:** Mercurius | Venus | Tellus (Terra) | Mars | Iuppiter | Saturnus | Uranus | Neptunus  |
| **Planetulae:** Ceres | Pluto | Haumea | Makemake | Eris
**Corpora alia:** Satellites | Luna | Asteroides (+ indices) | Corpora transneptuniana |
| Vide etiam indices corporum Systematis Solaris redactos secundum radium et massam. |
**Panaetius** Stoicus Lindi in urbe Rhodiorum nobilissimo loco natus postquam Athenis litteris studuit, Romae primum philosophiae operam dedit; mox autem inde ab anno 129 a.C.n.. Athenis Stoicorum sectae fuit caput, qui primus ex philosophis Graecis non modo Romanos sapientiae Graecorum cupidos ita amplexus est, ut in tanta amicorum copia et Scipionem et Laelium et Q. Aelium Tuberonem numeraret, sed ad illos etiam, qui saeculo a.C.n. quarto fuerunt, auctores gravissimos revertendum esse docuit. Quid tum? severitatem Stoicorum veterum mitigandam esse ratus consilia libentius dedit quam ut quicquam vetaret: sapientem enim prudentiam, ceteros homines naturam sibi propriam perficere velle. Platoni autem, cuius dialogum, qui *Phaedo* inscriptus est, a philosophia alienum esse affirmavit, Stoicisque veteribus Aristotelem secutus mundum aeternum, mortalem respondit esse animam, cuius ex operibus fragmenta tantum restant. Quorum clarissimus fuit tractatus de recte agendo conscriptus, quo, quibus moribus vivere oporteret, exposuit et quem Cicero, cum illos *De officiis* libros composuit, imitatus est. Quae cum ita essent, Romani in humanitate atque moribus suis excolendis a Panaetio gravi auctore profecti sunt.

Nexus externi
-------------

* De Panaetio in *Harper's Dictionary of Classical Antiquities* (1898)
Napoleo inter pugnam Friedlandiensem
**Proelium Friedlandiense** 14 Iunii 1807 inter milites Francicos ex una et exercitus Borussiae et Russiae ex altera parte factum est. Fuit ultima pugna Belli Quartae Coalitionis.

Historia
--------

Postquam Proelio Ienensi Borussia victa est, milites eius in Borussiam Orientalem se receperunt. Die 7 Februarii 1807 Pugna apud Eylau incerto eventu, sed multis caesis et apud Francicos et apud alligatos facta est. Sed tum Napoleo I imperator Francorum Gedanum expugnavit. 14 Iunii milites Francorum apud vicum *Friedland* (hodie *Bagrationowsk*) inopinantes a legato militum Russicorum Levino Augusto de Bennigsen petiti sunt. Marescalcus Francorum Michael Ney postea in Russicos processit, eos pervicit: Hi 20.000 milites perdiderunt, Franci non plus quam 8.000. Paulo post hostes de Pax Tilsae convenerunt, qua Germania quasi Franciae tradita est et Russia ad Saepta Continentalia accessit.

Nexus externi
-------------

* Commentarius de pugna Friedlandiensi apud histoire-empire.org

Nexus interni
-------------

* Bella Coalitionum
Wikidata Iulianus Schwinger
Res apud Vicidata repertae:Iulianus Schwinger: imagoIulianus Schwinger: imago
*Nativitas*: 12 Februarii 1918; Novum Eboracum  
*Obitus*: 16 Iulii 1994; Angelopolis  
*Patria*: Civitates Foederatae Americae  

**Officium**

*Munus*: professor, non-fiction writer, mathematicus, theoretical physicist, nuclear physicist  
*Patronus*: Universitas Californiensis, Universitas Harvardiana, Universitas Purdue, Universitas Californiensis, Massachusettense Institutum Technologiae
**Memoria**

*Laurae*: Praemium Nobelianum physicae, National Medal of Science, Josiah Willard Gibbs Lectureship, Albert Einstein Award, Fellow of the American Physical Society, Humboldt Prize, Guggenheim Fellowship  
*Sepultura*: Coemeterium Montis Alburni  

**Iulianus Schwinger** (Anglice *Julian Schwinger*; natus Manhattan in burgo Urbis Novi Eboraci die 12 Februarii 1918; Angelopoli mortuus 16 Iulii 1994) fuit physicus Americanus. Theoriae camporum quanticorum et Mechanica quantica studuit.

Alma mater eius Universitas Columbiae fuit. Ab anno 1945 ad annum 1974 professor apud Universitatem Harvardianam fuit, postea professor apud universitatem californiensis angelopolitanam. Cum Richardus Feynman et Shin'ichirō Tomonaga praemium Nobelianum physicae de studio theoriae electrodynamicae quanticae
anno 1965 abstulit.

Opera
-----

* *Particles, Sources and Fields* (Addison-Wesley, Reading, Massachussetts, 1989)

Notae
-----

1. ↑  Kimball A. Milton *Julian Schwinger: Nuclear Physics, the Radiation Laboratory, Renormalized QED, Source Theory, and Beyond* Phys.Perspect.**9** 70 (2007)

Bibliographia
-------------

* J. Y. Ng *Julian Schwinger :  the physicist, the teacher, and the man* (World Scientific, Singapore, 1996)
* J. Mehra, K. A. Milton *Climbing the mountain :  the scientific biography of Julian Schwinger* (Oxford University Press, 2000)
-2 *Latinitas huius rei dubia est. Corrige si potes. Vide {{latinitas}}.*

|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

Oculus humanus.
Oculus bisonis (*Bisonis bonasi*).
**Oculus** (-i, *m.*), vel **bulbus oculi**, est organum visus multorum generum specierum biologicarum, saepissime specierum intellegentium, animalium, atque insectorum. Iacet in orbita, quae est spatium osseum iuxta nasum, quod canali optico cum cavo cranii communicat. Oculi retina, systematis visualis pars prima, in nervum opticum transit.

Natura oculos membranis vestit et saepit, quae sunt haec tres:

1. externa oculi tunica, sive fibrosa, quia e cornea scleraque facta est
2. media oculi tunica, sive vasculosa, quae continet musculum ciliarem, lentem, corpus vitreum, plexum chorioideum
3. interna oculi tunica, seu retina

Oculus etiam alia organa habet, quae quasi ancillae sunt: glandulam lacrimalem, sex musculos bulbi, et binas palpebras.

Disciplina medica quae oculorum mala et morbos velut adnexa eorum examinat tractatque ophthalmologia est.

In mythologia
-------------

In mythologia Aegyptia, Oculus Rae est res quae responsum femininum eius fungitur et vis vehemens quae eius hostes nocet, et Oculus Hori, signum tutelae, potestatis regiae et sanitatis bonae. Et in mythologia Graeca gigas Argus cuius caput centrum oculis cingebatur erat.

In litteris
-----------

Sauron, persona mala in Legendario Tolkieniano, turrim habet quo eius oculus, Oculus Sauronis, homines videre potest cum Unum Anulum gerat.

Nexus interni
-------------

* Anatomia
* Anisometropia
* Anulus ocularis
* Ars oculorum
* Lens inserticia
* Perspicillum
* Ophthalmologia
* Palpebra
* Sensus (biologia)
* Telangiectasia
* Visus

Notae
-----

1. ↑  T. Axenfeld et H. Pau, *Lehrbuch und Atlas der Augenheilkunde* (Stutgardiae: Fischer Verlag, 1920).

Bibliographia
-------------

* Ali, Mohamed Ather, et M. A. Klyne. 1985. *Vision in Vertebrates.* Novi Eboraci: Plenum Press. ISBN 0-306-42065-1.
* Yong, Ed. 2016. "Inside the Eye: Nature's Most Exquisite Creation." *National Geographic,* 14 Ianuarii 2016. Textus interretialis.
**Aristippus Cyrenaeus** (Graece:  *Ἀρίστιππος ὁ Κυρηναῖος*, nominatur etiam *Aristippus Hedonistes*; natus circa annum 435 a.C.n. Cyrenis, mortuus circa annum 355) Graecus philosophus fuit, Hedonismi propagator et Scholae Cyrenaeae quae dicitur conditor.

Vita et doctrina
----------------

Filius mercatoris divitis Socratem Athenis degentem petivit, cui discipulus factus est. Verisimiliter iam antea doctrinis Protagoricis studuit. Philosophiam diversis in locis docere coepit, saepe in civitate patria. Inter Socraticos primus fuit qui mercedem doctrinae postulavit. Etiam Socratis directo philosophicas quaestiones agendi morem imitabatur. Summum Aristippo in corporis animique voluptate iacet: voluptas quam Socrates utique in philosophiam introduxerat, cuius quidem unam tantum partem spectare solebat Aristippus. Omnia ad voluptatem acquirendam licere, virtutem bonam esse solummodo voluptatem receptum, sapientiam nonnumquam voluptates frenaturam. Sensuum perceptio tantum de recta via seligat.

Adepti nonnulli asebiae condemnati sunt, i.a. Theodorus. Scripta Aristippi conservata non sunt. Epistulas quinque sub eius nomine traditas falsificatas esse constat. Christophorus Martinus Wieland Aristippum extulit in mythistoria sua, cui titulus »Aristipp und einige seiner Zeitgenossen«.

Categorizans nepos
------------------

Nepos eius Aristippi nomine, a philosophica matre Arete eruditus (quod ei cognomen metrodidacti, i.e. "a matre instructi", dedit), disciplinas avi de hedonismo categorizabat atque vulgabat.

Nexus externi
-------------


|  |  |
| --- | --- |
|  | Lege Ἀρίστιππος ("Aristippus Cyrenaeus") apud Vicipaediam lingua Graeca antiqua scriptam |
Wikidata Leonardus Nimoy
Res apud Vicidata repertae:Leonardus Nimoy: imagoLeonardus Nimoy: imago
*Nativitas*: 26 Martii 1931; West End  
*Obitus*: 27 Februarii 2015; Bel Air  
*Patria*: Civitates Foederatae Americae  
*Nomen nativum*: Leonard Simon Nimoy
**Officium**

*Munus*: actor televisificus, actor cinematographicus, Dispositor cinematographicus, poëta, scriptor, musicus, voice actor, photographus, scriptor scaenicus, actor, film producer, director  

**Consociatio**

*Religio*: Religio Iudaica
**Familia**

*Coniunx*: Sandra Zober, Susan Bay  
*Proles*: Adam Nimoy, Julie Nimoy  

**Memoria**

*Laurae*: star on Hollywood Walk of Fame  
*Sepultura*: Hillside Memorial Park  

Leonardus Nimoy anno 2010.
Leonardus Nimoy ut Spock (laeva) et Gulielmus Shatner ut Praefectus Kirk in *Star Trek* serie televisifica. Imago ex anno 1968.
**Leonardus Simon Nimoy** (natus Bostoniae die 26 Martii 1931; mortuus Angelopoli die 27 Februarii 2015) fuit actor, moderator cinematographicus, poeta, musicus, photographicus Americanus. Alumnus fuit Collegii Antiochiani. Notissimus est personá Spock, cuius partes in serie televisifica *Star Trek* (1966–1969) egit, et plurimis pelliculis ludisque televisificis sequentibus. Exercitui conscriptus est anno 1953. Periit morbo chronico obstructivo pulmonum, quo multos annos adflictabatur.

Notae
-----

1. ↑  "Famous Veteran: Leonard Nimoy". Military.com .
2. ↑  "Nimoy, Leonard, SSG". *Army: Together We Served.*
3. ↑  Curthoys, Kathleen (February 27, 2015). "Leonard Nimoy, a former soldier, dies at 83". *Army Times*.
4. ↑  *Leonard Nimoy: Biography*.. *TVGuide.com* (San Francisco Californiae: CBS Interactive) .
5. ↑  Jensen, K. Thor (20 Novembris 2008). *Spock*.. *UGO.com* (Franciscopoli Californiae: IGN Entertainment, Inc.) .
6. ↑  Sammarco, Anthony Mitchell (1998). *Boston's West End*. Charlestoniae Carolinae Meridianae: Arcadia Publishing. p. 85. ISBN 0752412574
7. ↑  *Biography*.. *The Official Leonard Nimoy Fan Club* (Coventry, England: Maggy Edwards) .
8. ↑  *Leonard Simon Nimoy*.. *Genealogy of Lucks, Kai and Related Families* (Columbia Terrae Mariae: Michael Lucks) .
9. ↑  Ellin, Abby (13 Maii 2007). "Girth and Nudity, a Pictorial Mission". *The New York Times* .
10. ↑  "Leonard Nimoy's Mameloshn: A Yiddish Story". Yiddish Book Center. 6 Februarii 2014 .
11. ↑  *Leonard Nimoy Biography (1931–)*.. *Film Reference* (Hinsdale, Illinoesiae: Advameg, Inc.) .
12. ↑  *Leonard Nimoy*.. *Yahoo! Movies* (Sunnyvale Californiae: Yahoo!) .

Bibliographia
-------------

* Ryan Gilbey, "Leonard Nimoy obituary" in *The Guardian* (27 Februarii 2015)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Leonardum Nimoy** spectant. |
Wikidata Arif Alvi
Res apud Vicidata repertae:Arif Alvi: imagoArif Alvi: imago
*Nativitas*: 29 Iulii 1949; Karachium  
*Patria*: Pakistania  

**Officium**

*Officium*: Member of the 14th National Assembly of Pakistan, Member of the 15th National Assembly of Pakistan, President of Pakistan  
*Munus*: Medicus dentarius, politicus  

**Consociatio**

*Factio*: Pakistan Tehreek-e-Insaf  

**Familia**

*Coniunx*: Samina Alvi  

**Arif Alvi**, plene عارف الرحمان علوی *ʿĀrif al-Raḥmān ʿAlvī* (Karachi in urbe natus die 29 Iulii 1949 aut apud alios 1947) est chirurgus dentalis et politicus Pakistaniae.

Filius odontologi Indiani qui in Pakistaniam anno 1947 migraverat, Arif Alvi in urbe nativa, deinde Lahorii educatus est ubi scholam odontologicam De'Montmorency frequentavit. Alumnus est insuper universitatum Michiganensis et Pacifici Californiensis. In patriam reditus nosocomium odontologicum condidit. Decanus apud collegium medicorum chirurgorumque Pakistanense(en) factus est. Iam multos annos in rebus politicis agens, anno 1996 inter conditores fuit motus iustitiae Pakistanensis(en), cui secretarius generalis ab anno 2006 meruit. Legatus est conventui nationali Pakistanensi ab anno 2013. Praeses patriae denuo electus, die 9 Septembris 2018 inauguratus est.

Bibliographia
-------------

* "Pakistan new President Arif Alvi is son of Nehru's dentist" in *Economic Times* (5 Septembris 2018)
* Fahad Chaudhry, "PTI's Arif Alvi officially declared winner of 13th presidential election" in *Dawn* (5 Septembris 2018)

Praesides Pakistaniae

|  |  |
| --- | --- |
|  |  |
| Iskander Mirza • Ayub Khan militaris • Yahya Khan militaris • Zulfikar Ali Bhutto • Fazal Ilahi Chaudhry • Muhammad Zia-ul-Haq militaris • Ghulam Ishaq Khan • Wasim Sajjad • Farooq Leghari • Wasim Sajjad • Muhammad Rafiq Tarar • Pervez Musharraf militaris • Muhammad Mian Soomro • Asif Ali Zardari • Mamnoon Hussain • Arif Alvi
*Opus geopoliticum • Duces civitatum Asiaticarum hodiernarum**Capsae cognatae:* Primi ministri Pakistaniae |
|  |
Wikidata Sergius Averincev
Res apud Vicidata repertae:Sergius Averincev: imagoSergius Averincev: imago
*Nativitas*: 10 Decembris 1937; Moscua  
*Obitus*: 21 Februarii 2004; Vindobona  
*Patria*: Unio Sovietica, Russia  

**Officium**

*Munus*: Rerum gestarum scriptor, professor, poëta  
*Patronus*: Alma Mater Rudolphina Vindobonensis, Gorky Institute of World Literature, Q4201605, Russian State University for the Humanities, Universitas Publica Moscuensis
**Familia**

*Genitores*: Sergei Vasilyevich Averintsev;   

**Memoria**

*Laurae*: USSR State Prize, Lenin Komsomol Prize, Dr. Leopold Lucas Prize, January 13th commemorative medal, State Prize of the Russian Federation  
*Sepultura*: Danilov Cemetery  

**Sergius Sergii filius Averincev** (Russice Сергей Сергеевич Аверинцев, tr. *Sergej Sergeevič Averincev*; Moscuae natus die 10 Decembris 1937, Vindobonae mortuus die 21 Februarii 2004) fuit philologus, historicus culturae, philosophus, poeta atque interpres Sovieticus et Russicus, alumnus et annis ab 1989 ad 1994 professor Universitatis Publicae Moscuensis, professor Universitatis Vindobonensis ab anno 1994, socius correspondens Academiae Scientiarum URSS ab anno 1987 et socius ordinarius Academiae Scientiarum Russicae ab anno 2003, praeses Societatis Biblicae Russicae ab anno 1990, socius Pontificiae Academiae Scientiarum Socialium, Praemiis Publicis URSS (anno 1990 et Foederationis Russicae (anno 1996) ornatus. Ad studium litterarum, philosophiae et culturae (praesertim Europaeae) Aevorum Classici et Medii atque saeculorum undevicesimi et vicesimi multo contribuit. Plus 800 opera scientifica scripsit.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Sergium Averincev** spectant. |

|  |  |
| --- | --- |
|  | **Lexica biographica:**  • Большая российская энциклопедия • Deutsche Biographie |
Wikidata Leo Ščerba
Res apud Vicidata repertae:
*Nativitas*: 20 Februarii 1880; Petropolis  
*Obitus*: 26 Decembris 1944; Moscua  
*Patria*: Imperium Russicum, Russica Sovietica Foederativa Socialistica Res Publica, Unio Sovietica  

**Officium**

*Munus*: linguista, scriptor  
*Patronus*: Universitas Publica Petropolitana
**Memoria**

*Laurae*: Order of the Red Banner of Labour  
*Sepultura*: Vagankovo Cemetery  

**Leo Vladimiri filius Ščerba** (Russice Лев Владимирович Щерба, tr. *Lev Vladimirovič Ščerba*; 3 Martii 1880–26 Decembris 1944) erat linguista Russicus et Sovieticus, socius Academiae Scientiarum URSS, qui ad evolutionem psycholinguisticae, lexicographiae et phonologiae multo contribuit, unus e creatoribus theoriae phonematis est.

Biographia
----------

Leo Ščerba, die 3 Martii (20 Februarii secundum Calendarium Iulianum) anno 1880 in urbe *Igumen* gubernii Minscensis (nunc *Červen'*  regionis Minscensis Rutheniae Albae) natus, dein Kioviae colebat, ubi studia in gymnasio complevit, et anno 1898 in Universitatem Kioviensem iniit. Anno 1899 cum parentibus suis Petropolim migravit, factus est studens facultatis historico-philologicae Universitatis Petropolitanae, ubi fuit discipulus Ioannis Baudouin de Courtenay. Anno 1903 studia sua in Universitate Petropolitana complevit, et annis ab 1906 ad 1908 peregre colebat, Lipsiae, Lutetiae et Pragae grammaticae, linguisticae diachronicae atque phoneticae studens.

Anno 1909, Ščerba factus est 'privatim docens' Universitatis Petropolitanae et laboratorium phoneticae experimentalis (quod nunc in eius honorem vocatur) ibi condidit. Anno 1912 dissertationem de vocalibus linguae Russicae pro gradu magistri, et anno 1915 dissertationem de dialecto linguae Sorabicae pro gradu doctoris defendit. Ab anno 1916 professor cathedrae linguisticae comparativae Universitatis Petropolitanae fuit. Anno 1924 correspondens, anno 1943 enim ordinarius Academiae Scientiarum URSS socius electus est.

Ab anno 1941 Moscuae colebat, ibi die 26 Decembris 1944 obiit.

Nexus externi
-------------

|  |  |
| --- | --- |
|  | **Lexica biographica:**  • Большая российская энциклопедия |

* Pagina de Leone Ščerba *Encyclopaediae Sovieticae Magnae* editionis tertiae **(Russice)**
* Pagina de Leone Ščerba in situ interretiali Academiae Scientiaru Russicae **(Russice)**
Silverster papa ad laevam et Caesar Constantinus ad dexteram
**Constitutum Constantini** sive *Donatio Constantini ad Silvestrem I papam* nomen donationis est quam Constantinus I ecclesiae catholicae papa Silvestri tertio die Aprilis anno 315 vel 317 factus esse ferebatur. Aetate Caroli Magni litterae Constantini inventae sunt quas Constantinum ad papam scripsisse dicitur. In litteris ad determinandum tempus duo consules nominanter quorum unus quidem anno 315, alius autem 317 regnavit. Constantinus ecclesiae dabat secundum litteras imperium Romanum occidentale et dignitatem Augusti. Saeculis sequentibus hoc documentum fundamentum ecclesiae erat quae cum rectoribus Imperii Romani Sacri et Constantinopolitani de potestate saeculari certabatur.

Constitutum Constantini etiam pars Corpus iuris canonici fiebat.

Id constitutum falsum esse anno 1433 episcopus Nicolaus Cusanus methodo philologico et anno 1440 Laurentius Vallensis (opere suo *De falso credita et ementita Constantini donatione*) Papae secretarius analysi historica demonstraverunt.

Nexus interni
-------------

* Dicio Pontificia

Fons
----

Symbola in diurnario generali Francofordensi die 25 Iulii 2006 a Professore Doctore Alexandro Demandt scripto, qui lingua Germanica inscriptus est *"Constantin in Geschichte und Legende"* quod lingua Latina reddatur: Constantinus in historia et fabulis.

Nexus externi
-------------


|  |  |
| --- | --- |
|  | Vide **Constitutum Constantini** apud **Vicifontem**. |

* Textus Constituti Constantini
* Constitutum Constantini Bibliotheca Augustana
Wikidata Drissa
Res apud Vicidata repertae:Drissa: insigneDrissa: insigne
*Civitas*: Ruthenia Alba  
*Locus*: 55°46′0″N 27°56′0″E  
*Numerus incolarum*: 6 883  
*Zona horaria*: UTC+3  

**Gestio**

*Procuratio superior*: Vierchniadzvinsk District  

**Coniunctiones urbium**

*Urbes gemellae*: Sebesium  

*Vide etiam paginam discretivam:* Drissa (discretiva)

**Drissa** (Albaruthenice ab anno 1962 Верхнядзвінск, Latine *Urbs Duinae Superioris*) est urbs in regione Vitebscensi Rutheniae Albae, ad Duinam Occidentalem in ostio Drissae fluminis sita, incolas 7335 anno 2016 habens.

Museum chorognosiae Drissanum

Historia
--------

Drissa anno 1386 primum memoratur. In ducatu Polotiensi erat, postea in Magno ducatu Lituaniae. In Imperio Russico caput circuli gubernii Vitebscensis. Oppidulum Iudaeorum Drissa erat; anno 1897 e 4238 incolarum 2852 Iudaei fuerunt.

Nota
----

1. ↑  J. G. Th. Graesse, *Orbis Latinus*, Brunopoli 1972, vol. I, p. 668.
2. ↑  *Краеведческий*, v. *Corpus inscriptionum regni Bosporani*, Petropoli: Bibliotheca classica Petropolitana, 2004, p. XII, 340, 391.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Drissam** spectant. |

|  |  |
| --- | --- |
|  | **Situs geographici et historici:** *Locus*: 55°46′0″N 27°56′0″E • *OpenStreetMap* • *GeoNames* |